# Die Schedelsche Weltchronik (deutsch):093

| 092 <<<Vorheriges Blatt | Die Schedelsche Weltchronik Blatt XCIII | Nächstes Blatt>>> 094 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## XCII verso:

Drey sunnen sind an andern tag nach absterben des keysers Julij aufgegangen vnd imm orient erschinnen. die sich von weil zu einem einigen sunnenleib vnd krays zusamen gezogen haben bedeu$^e$tende das die herrschaft Lucij anthonij vnd Marci anthonij vnd Augusti in ein einigs fu$^e$rstentumb eingezogen werden solt. oderr eer darumb dz die kuntschaft des trifeltigen vnd aynigen gotes sich der gantzen werlt kunftig nahnet. zu disen zeiten redet in der vorstatt zu Rom ein ochß mit eim agkermann. vnd sprach das er vmbsunst vnd vergebens arbaitet. dann es wurdt in kurtze mer mangels an lewten. dann an getrayde erscheinen.
In Egypten wardt die allernamhaftigst librarey mit. xl. tausend bu$^e$chern verpennt. vnd da bes der emmsyg fleiß der alten samlung der bu$^e$cher gelobt. dann Aristoteles hat Theophrasto die librarey vnd die schu$^e$l gelaßen. vnnd ist (als Strabo mannt) der erst sammler der nu$^e$cher gewest. die der konig Egypti der ordnung der librarey geleret hat. darnsch Theoprastus dieselben librarey Neleo vberantwurt vnd Neleus die fu$^e$rter gein Sceptsym zu vngenieten vnerfarnen lewten gefu$^e$ret. sie sie versloßen hielten. auch hat Ptolomeus philadelphus ain große anzal bu$^e$cher gesamelt. vnd als Seneca setzt so sid viertzig tausend bu$^e$cher. das dann ein fasct scho$^e$ne anzeygung koniglivher machtigkeit vnd reichthu$^e$mer gewesen sey zu Alexandria verprunnen.
Salustius ein ro$^e$mischer geschichtbeschreiber vnd naturlicher maister was zu rim achtper vnnd im adel der wahrheit ein treffentlicher geschichtbeschreiber. der von dem krieg Ctaline vnd iugurthe der verbannren ro$^e$mer lo$^e$bliche bu$^e$cher gemacht. vnd auch ettliche epistel vnnd sandbrieff geschriben hat.
Marcus varro in der aticischen art. auß dem Narbonensischen land pirtig wardt zu Rom in großem werde gehalten. dann er was ein gar hoheglert man vnnd außdermaßen scharpffer synnreichigkeit. vnd in aller weltlicher u$^e$rtig. erfaren vnd hat imm. xxxv. iar seiues alters die kriechyschen schrift mit ho$^e$hstem fleiß gelernet. Diser was in aller schrift also ein hohgelert man dz er souil geschriben hat als er kawm ymant zelesen glewplich sein mag. Er hat auch (als ysidorus sagt) vnzalliche bu$^e$cher (darunder. iiij$^c$. xiiij. als alte fu$^e$rname geahlten werden) vnd sunst vil andere bu$^e$cher gemacht Vnder andern seinen spru$^e$xhen wz dz einer. Die freu$^e$nd der reichen sind als die sprewer bey den ko$^e$rnern. Wilt du (sprach er) einen freu$^e$nd spu$^e$rn so wird du$^e$rftig. Er lebet lxxxx. iar.
Uirgilius marco ein fu$^e$rst der poeten. von Mantua auß schlechten elternn. vnswe Cn. pompeio magno. vnnd M. licinio crasso den ro$^e$mischen rattherren. amm. xv. tag des monats octobris in einem dorff Andes ganant nit verr von Mantua gelegen geporn. Seiner muter Maia trawet wie sie einen lo$^e$rberast geporn her in vnzweifellicher hoffnung fruchtperer gepurt. sein iu$^e$ngere tag verzeret er zu Cremona. in den manlichen tagen zohe er gein Mayland. vnd vnlang darnach von dannen gein Neapolos. als er nw daselbst sich mit ernstlichem fleiß auff die lrenung krichischer vnd lateinischer schrift begeben het do leget er sich fu$^e$ran mit großer emssigkeit auff die ertzney vnd Mathematicam. vnd do er in disen ku$^e$nsten vor andern gelerter vnd erfarner was worden zohe er gein Rom. daselbt ward er von Augusto dem kayser angenomen vnd Pollioni beuolhen. Er was von leib vnnd person groß. schwartzfar. eins pwrischen angesichts. wanckler mu$^e$glichkeit des leibs. was er von Augusto begeret des ward er gweret. Er schickez seinen altern vil iar gelt zu vberflu$^e$ssiger narung. vnd hat vil dings in der poetrey geschirben. vnd ist. lij. iar alt zu Brundusio gestorben vnd hat sein gepayn gen Neapolis gefu$^e$rt vnd in eim stain begraben worden.
Horacius der hohgelobtist poet von Vanusyn. auß eim gefreyten vater geporn. was ein kurtze person vnnd in den freyen ku$^e$nsten erfarn. darnach ward er zu athenis der hohgelerstist. erlnager die freu$^e$ndschaft Marci bruti der kaiser Juliuz erslu$^o$g. vnd wardr von demselben zu eim rotmaister der rittersehaft wider. M. antonium vnd Augustum gemacht. aber als brutus in einer schlacht erniderlag empflohe er. Dess schoner darnach augustus von Mecenatis wegen. darnach erledigt gab er sich auff die poetery. darinn er vil geschriben hat, vnd als er nw vnzallicj reichthu$^e$mer mit seinen gu$^o$ten leren gehaffet her starb er zu Rom. lxiij. iar alt vnd setzet augustum zu eim erben.

## XCIII recto:

Caius iulius cesar ein sun Lucij hat im. xvi. iar seines alters seinen vater verloren. so sind ime (dieweil er noch venntmaister was) Julia seins vaters schwester vnnd Cornelia sein gemahel gestorben. Er hat auch in seinem pawmesiterambt Rom mit vil treffenlichen gepewwn geziret. darnach auß vorwerfung der ritterschaft Hispaniam erlangt. vnd nach erobrung der ratherrlichen wirdigkeit zu, ersten georfer das die taglichen geschiht des ro$^e$mischen rats vnd auch des volcks beschribem vnd geoffenbart werden solten. zu derselben zeit vermehelt er ime Calphutnam die tochter L. pisonis. vnd setzet sein juuliam Cneo pompeio zu. darnach fuHartmannret er newn iar krieg schier durch alle Galliam von der Pirrenischen grentz. auch dem gepirg cnd dem berg Gebena zwischen den flu$^e$ßen des Rheins vnd Rhodans begriffen. In derselben zeit hat er erstlich die muter. darnach die tochter. vnlang darnach ein encklein maydlein verlorn. Jn fu$^e$nf streitten. nemlich dem Gallischen. Alexandrinishcenn. Ponticinischen. Affricanischen vnd Hispanischen pbsyget vnd triumphieret. vnd mancherlay wunderperlichs dings gemacht. Er soll gewesen sein ein lange gerade person. weysser farb. sinnweller glider. eines wenig vo$^e$nlligen munds. schwartzer vnnd frischer awgen. gu$^e$ter vermu$^e$glichkeit des leibs. dann allain das er am letzten pald am gemu$^e$et abname vnd im schlaf erschracke. Es was an ime ein zweifel ob er in annemung seiner kriegßhendel vnd gescheft mer behu$^e$tsamer oder mer getu$^e$rstiger wer. Als er nw die burgerlichen krieg allenthalben hingelegt het do hielt er das einig fu$^e$rstentumb der statt Rom vnnd der werlt innen. vnd hat in der. c. lxxxiij. olimpiadischen zal vber die ro$^e$mer zeherrschen angehebt vnd vier iar siben monat geherrschet. Von demselben sind darnach die fu$^e$rsten der ro$^e$mer kayser genant worden. Nw vnderstund er sich wider die gewonheit vnnd sytten der freyheit. auß sein selbs freyheit ere zegeben vnd außzeiteilen. darum schwurn vber sechtzig ro$^e$mer einen pund wider ine. den vmbschrenkten sie in capitolio in gestalt irs ambts vnd verletzten ime mit. xxiij. wunden zum tod. einen solchen außgang des lebens het der keyser. imm. lvi. iar seines alters. aber seine todslager vberlebtet schier keiner drey iar. starb auch ir keiner sins tods.
Octavianus augustus ist von Octaviuno ein ru$^e$mischen rathgeben. dieweil Marcus tullius cicero vnd Anthonius ratherren waren. am newnden tag kalendas octobris ein kleine weil vor aufgangs der sunnen geporn. im vierden iar hat er seinen vater vnd im zwo$^e$lften sein anfrawen verlorn. vnd ist darnach in dem vierden iar nach angenomer manheit mit ritterlicher ere durch den affricanischen triumpf Cesaris des keisers begabt worden. Er hat fu$^e$nff burgerlich krieg. als den Mutinensischen. Phiippensischen. Perusischen. Siculischen vnd Actianischen. nemlich en ersten vnd letsten wider MArcum anthonium. den andern wider Brutum vnd Cassium. den dritten wider Brutum vnd Cassium. den dritten wider Anthonium den bruder Triumuiri. den vierden wider Sertum den sun Pompei gefu$^e$ert. Anfang vnd vrsach sier krieg was die erto$^e$dtung Julij des kaysers muter bruders. Er hat auch Cantabriam. Antiquitam. Pannoniam. Dalmaciam vnd alles kriechisch land gezamet. Jtem der Kieß. die Lechfelder vnd pirgisch volck bezwungen. vnd die einlewff der Temimarckischen (der er ein große anzal mitsambt dreyen iren heerfu$^e$erernn seslu$^e$g) vnd auch die teu$^e$tschen vber den fluss Albim auffgehebt vnd hingenommen vnd andere vngeru$^e$wige vo$^e$lcker zu gehorsam gebracht. Er hat auch gar vil gemayner gepew auferichtet. vnd in emssigkeit. manichfo$^e$rmigkeit vnd großtatigkeit wunderperlicher ding all ander fuDimethylsulfoxidrtroffen. dieweil er iung was do het die tochter P. seruilij zu einer prawt.vnd do er mit Antonio zu versovnung kame name er Claudiam sein stiefftochter zu eim weib. Er hat sich mit Scribonia vermehelt vnd sich doch wider von ir schaiden lassen. vnd darnach pald Lunam drusiliam also schwanger hingefu$^e$ret. vnd allain vnd stettiglich gelebt. Er empfing auß Scribonia Juliam sein tochter. vnd auß Luna seim weib ein kind. Er vermehelt Juliam erstlich Marcello. vnd nach desselben eod Marco agrippe. die geparn drey su$^e$n vnd zwu to$^e$chter. Er was ein person scho$^e$ner gestalt. vnd in allen staffeln des alters fast hu$^e$bsch. vnd het clare vnd scho$^e$ne awgen. ein schlechts vnd wenig scheinlichs har. zusamengefu$^e$gte awgenpraw. mittelmassige orn ein nasen oben erhebter vnd vnten lenngleter. ein farb zwischen schwartz vnd weiß. ein kurtze person. vnnd vbet sich von iugent an auff großem fleiß in gesprechlichkeit vnd freyen kunsten. als er nw zu letzt ein veberwinder von orient erwider kome do ward er zu erst Augustus. das ist ein merer. darumb das er den gemaynen nutz gemeret hetgegru$^e$ffer. vnd alßdann erlanget er das einig fu$^e$rstenthum vnd herrschung der werlt. dazu meret vnd ziret er auch di statt Rom. vnd sprach. Ich hab die statt zigekstainin gefunden so wil ich sie marmorsteinin lassen Jtez er herrschet. lvi. iar vns machet frid auff der erden vnd imm meer. zu denselben fridlichen zeiten wolt vnßer hailmacher Jhesus cristus geporn werden. Diser Augustus starb eines senften tods im. lxxvi. iar seines alters.
Marcus antonius der ratherr wardt von eim rat ein feind erteilt. wider den ezeuerfolgen warden gesendet Pattsa vnd antonius vnd Octavianus noch ein iunger. darnach machet Cesar frid mit Anthonio. also ward das gemain ro$^e$misch wesen vnder sie zerteylet. das Augustus Hismaniam Galliam vnnd Welsche lannd. vnd Antonius Asiam Pontum vnd den aufgang haben solten. Diser verließ auch des keisers Augusti schwester. vnd cermmehelt im Cleopatram die konigin Egypti vnd beweger einen krieg. Aber er wardt von Augusto in eim schiffsteyt ernidergelegt vnd flohe in Egyptum. vnd als sich yederman an Octavianum schlu$^o$g do verzweifelt Antonius sich selbs erto$^e$dtendt. also wardr Egyptier land durch Octavianum an das ro$^e$misch reich gepracht.